《快哉行呈诸友兼简仲美》
宋代·王令

脱巾草坐踏地歌，花影落酒生红波。
拔剑横膝仰面笑，醒眼不识天为何。
平时尘土埋英雄，却学弄笔为雕虫。
太阿补履不足用，老骥捕鼠终无功。
安得雄心大胆子，与之把臂论心事。
不使生前眼见仇，何用死时尸磔市。
人生病老多壮时，百岁只如梭过机。
安能局促努筋力，眼穿仰望丹桂枝。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。